Volgens ’n verklaring van Saica mag inligting oor so ’n verhoor openbaar gemaak word as die liggaam reken dat dit in die openbare belang is.
Sy sê gegewe die redes vir Matodzi se voorlopige sekwestrasie op 31 Julie in die hooggeregshof en dat hy nié op enige versoeke om voor die komitee te verskyn gereageer het en ook nie opgedaag het nie, wys dat hy waarskynlik nie daarin belangstel om aan Saica te kom verduidelik hoekom hy nie geskors moet word nie.
Stein het Ampofo-Anti gevra om ’n getuie te vra om voor die kommissie te verskyn om te getuig dat hulle alles in hul vermoë gedoen het om hom in die hande te kry.